**PREDUZETNIČKE FINANSIJE**

Dragi studenti,

U narednom semestru **konsultacije** će se održavati redovno u Školi utorkom od 11 do 13 časova u kabinetu 26. Pored toga, držaću i **online konsultacije** utorkom od 11 do 12 časova putem Zoom aplikacije. Link na koji je potrebno da kliknete nalazi se na mojoj ličnoj strani na sajtu Škole u delu online konsultacija.

Za sva pitanja i dileme, možete mi se obratiti i putem mejla koji se takođe nalazi na mojoj ličnoj strani i dobićete odgovor u veoma kratkom roku.

Nastava iz ovog predmeta će se održavati **uživo** u prostorijama Škole.

Prema rasporedu nastave, predavanja i vežbe za predmet Preduzetničke finansije se održavaju četvrtkom od 08:30. Isto tako, svakog četvrtka ćete na platformi **Moodle** dobiti materijale i vežbe koji su bili na predavanjima i vežbama uživo kao i testove za proveru znanja ili aktivnosti koje je potrebno da uradite do početka sledećeg predavanja. Dakle, za rešavanje testova imate na raspolaganju nedelju dana.

Poene za **aktivnost**, prikupljaćete preko platforme Moodle. U toku semestra imaćete **pet testova za aktivnost** i ukoliko uradite 80% testa dobićete dva poena, u suprotnom 1 poen, tako da je ukupno moguće da dobijete 10 poena za aktivnost. Pored testova za aktivnost, dobijaćete i redovne testove za proveru znanja.

Poene za **prisustvo** ćete dobiti ukoliko budete aktivni u bar 50% aktivnosti na platformi Moodle.

**Nije obavezno prisustvo na predavanjima i vežbama ali je poželjno kako biste lakše savladali gradivo za kolokvijum i ispit. Sve poene ćete sticati preko platforme Moodle pa studenti koji nisu u mogućnosti da prisustvuju nastavi, nisu u obavezi da dolaze.**

**Kolokvijum** će se polagati u Školi, osim za studente studija na daljinu koji i kolokvijume polažu online. Planirano je da se kolokvijum polaže sredinom aprila a obuhvata prvih 6 prezentacija odnosno prva 4. poglavlja iz udžbenika. Udžbenik će uskoro biti objavljen na platformi Moodle.

**Kolokvijum kao i ispit** je esejskog tipa i sastoji se iz tri pitanja.

**Molim Vas da za sve informacije pratite moju ličnu stranu na sajtu Škole gde ću Vam postavljati važnija uputstva i informacije u okviru predmeta Preduzetničke finansije i obaveštenja za studente koje se nalazi na dnu strane.**

Literatura: dr Slobodanka Jovin (2021). Preduzetničke finansije, udžbenik, elektronsko izdanje, Visoka poslovna škola strukovnih studija Novi Sad, dostupno na platformi Moodle

|  |  |  |  |
| --- | --- | --- | --- |
| Predispitne obaveze | 55 (min 28) | Završni ispit | 45 (min 23) |
|  |  |  |  |
| Kolokvijum (sredina aprila) | 30 (min 16) |  |
|  | Prva 4. poglavlja iz udžbenika, tj prvih 6. prezentacija |  |  |
|  |  |  |  |
| Aktivnost i testovi na vežbama | 10 |  |  |
| Praktičan rad (studija slučaja) | 10 |  |  |
| Prisustvo | 5 |  |  |

Novi Sad, 12.02.2021. godine

Predmetni nastavnik: Dr Slobodanka Jovin